**LICEUL TEHNOLOGIC „JOHANNES LEBEL” TĂLMACIU**

**REGULAMENTUL FESTIVALULULUI-CONCURS DE FOLCLOR**

**LA IZVORUL DORULUI**

**Ediţia a XIV-a, 1 iunie 2019**

 Înscris în **CAERI, poziția 1856**

**I. Organizatorii:**

Festivalul este organizat de Liceul Tehnologic “Johannes Lebel” Tălmaciu împreună cu Primăria şi Consiliul Local Tălmaciu.

**II. Obiective:**

• sprijinirea afirmării tinerelor talente;

• creşterea accesului la cultură a locuitorilor din zonă;

• cunoaşterea şi valorificarea creaţiilor folclorice autentice;

• dezvoltarea artei spectacolului;

• sprijinirea formaţiilor neprofesioniste care activează în domeniul cultural;

• punerea în valoare a patrimoniului naţional;

• valorificarea tradiţiei şi creaţiei populare;

• încurajarea dezvoltării proiectelor interculturale;

• afirmarea valorilor tradiţionale locale în circuitul naţional;

• promovarea schimburilor culturale.

**III. Secțiunile festivalului:**

1. Soliști vocali (interpreți de muzică populară specifică oricărei regiuni folclorice din țară)

2. Grup vocal

3. Solişti instrumentali

4. Formații de dansuri

Categoriile de vârstă valabile pentru fiecare secțiune:

a. 6 – 10 ani; b. 11 – 15 ani; c. 16 – 19 ani

**IV. Criteriile de evaluare / jurizare:**

**1. Pentru interpretare vocală/ grup vocal**

a) corectitudinea interpretării

b) costumul popular adecvat zonei cântecului interpretat;

c) prezenţă scenică;

d) repertoriu specific zonei pe care o reprezintă.

**2. Pentru interpretare instrumentală**

a) corectitudinea interpretării

b) prezenţă scenică;

c) repertoriu specific zonei pe care o reprezintă.

**3. Formații de dansuri**

a) repertoriu specific zonei pe care o reprezintă;

b) precizia execuției coregrafice și armonia tehnicii de interpretare;

c) coregrafia și costumul specifice zonei folclorice din care este preluat dansul popular;

d) impresie artistică

 Se vor acorda premiile I, II, III și 3 Mențiuni / premii speciale la toate secţiunile (pe categoriile de vârstă date mai sus), cu condiția ca acestea să nu depășească 30% din numărul participanților.

**V. Responsabilitățile participanților:**

a. La festival se pot înscrie elevi din unităţile şcolare din toată ţara.

b. Ȋnscrierile se fac prin trimiterea fișei pe adresa de email: festivaltalmaciu@yahoo.com până la data de 22.05.2019.

c. Fiecare participant va purta costum popular din zona etnografică din care sunt prezentate cântecele sau dansurile populare.

d. Durata evoluţiei unui solist vocal / solist instrumental nu va depăşi 10 min., iar durata evoluției unui grup vocal / formație de dansuri nu va depăşi 15 min.

f. Soliștii / grupurile vocale și formațiile trebuie să dispună de suport muzical în format MP3 (trimise organizatorilor odată cu fișa de înscriere) sau de acompaniament.

**VI**. **Responsabilitățile organizatorilor:**

a. Organizatorul va transmite programul de desfăşurare a festivalului până în 29 mai 2019.

b. Organizatorul va asigura locația și suportul tehnic pentru desfășurarea festivalului.

c. Festivalul de folclor va putea fi întrerupt doar în caz de forţă majoră sau printr-o decizie a

organizatorului, dar nu înainte de a anunţa participanţii.

d. Organizatorul îşi rezervă dreptul de a modifica prevederile prezentului regulament, cu condiţia ca modificările să fie comunicate participanţilor cu 24 de ore înainte de aplicarea lor.

e. Organizatorii nu vor percepe taxă de participare.

f. Se vor aplica chestionare de feedback, de care echipa de organizare a proiectului va ţine seama la organizarea următoarelor ediţii.

g. Programul festivalului se va derula pe parcursul unei zile.

h. Şcolile participante vor aduce în ziua festivalului protocolul de colaborare semnat de conducerea şcolii, în două exemplare;

i. Eventualele litigii apărute între organizator şi participanţii la festival se vor rezolva pe cale

amiabilă sau, în cazul în care aceasta nu va fi posibilă, litigiile vor fi soluţionate de către Comisia de Organizare a Festivalului.

Persoane de contact:

Prof. coordonatori:

prof. Arsin Nicoleta – tel:+40.722.496.413 ; email: festivaltalmaciu@yahoo.com; nico\_arsin@yahoo.com

dir. adj. prof. Avram Aura – tel: +40.744.132.629; email: aura\_peda@yahoo.com

bibliotecar, prof. documentarist Gujan Monica – tel. +40.753536758; email: festivaltalmaciu@yahoo.com, monica\_telea@yahoo.com